ખેડા શહેરમાં ઘણા વિસ્તારમાં લો વોલ્ટેજના પ્રશ્નને કારણે પ્રજાજનોના ઇલેકટ્રોનિક સાધનોને નુકશાન થવાના બનાવો બની રહ્યા છે. આ બાબતે દસ દિવસ અગાઉ શહેરીજનો વીજકંપનીમાં રજૂઆત કરવા ગયા હતા. પરંતુ આ બાબતે કોઇ જ કાર્યવાહી કરવામાં આવી ન હતી. ઉલટાનું વીજકંપની દ્વારા દસ દિવસ બાદ જેના ઘરે નુકશાન થયું હોય તેના નામ સરનામાની યાદી માગી રહ્યા છે. જેના કારણે સ્થાનિકોમાં રોષ ભભૂકી ઉઠ્યો છે. વોલ્ટેજ ઓછા આવે છે તેને વધારવાની જગ્યાએ ઉંધી વાત કરવામાં આવી રહી છે.